Lesersbrief: Rassisme – wat beteken dit?Grafika: Mnn.com Daan van den Heever skryf: Die manier waarop die woord rassisme in Suid-Afrika en ook wêreldwyd gebruik word, maak nie sin nie. Sekere mense sien dit net as die verskil tussen wit en swart en in ander gevalle is dit die verskil tussen rasse. Daar is egter twee beginpunte waaruit ŉ mens kan begin redeneer en dan het dit ŉ ander betekenis. Begin ons by die Bybel, het die toring van Babel eintlik met rassisme begin toe mense verskillende tale gekry, uit mekaar begin beweeg en volke gestig het. Ook Samuel se seun wat vir sy broers sou werk vir die res van hom en sy nageslag se lewe. Die ander punt is die diereryk, waar ons van ŉ bees as ŉ ras praat en dan ook die verskillende beesrasse kry. So kry ŉ mens die Afrikanerbeesras, Friesbeesras, Herefordbeesras, en so meer. Die vraag ontstaan dus nou, die oorspronklike inwoners van Brittanje, Duitsland en Frankryk was almal wit mense; was dit drie rasse of slegs een? Net so in Suid-Afrika, die Zoeloe en Sotho, is dit twee verskillende rasse of slegs een? Indien ons dus praat van die vyf verskillende rasse, is rasse dus gegrond op mense met verskillende tale en kulture en nie op die kleur van die verskillende mense nie. My siening is as daar ŉ taal- en kultuurverskil is, dan is dit verskillende rasse. ŉ Mens kan in Suid-Afrika duidelik onderskeid tref met die volgende voorbeelde: Dan kom nog die ander groepe by wat oorspronklik van ander dele van die wêreld af kom soos die Chinese, Japannese, Indiërs, Hollanders, Duitsers, Portugese, Britte, en so meer. Van hoeveel rasse word dus hier gepraat, slegs twee of baie? Wat gebeur tans hier in Suid-Afrika en ook tot ŉ mate in die wêreld? Rassisme word net beperk tot tussen wit en nie-wit. Dan kan dit nie rassisme genoem word nie, want rasse se oorspronklike betekenis is baie nouer. Dit was nogal insiggewend met die Staatsrede Donderdagaand dat die ANC die DA toegesnou het dat die DA rassisties is en albei partye bestaan uit al die groepe in Suid-Afrika en dat daar wit mense in albei groepe is. Op grond waarvan kon die opmerking gemaak word of is dit omdat die woord rasisme so populêr geword het? Dit is ook baie insiggewend dat beskuldigings van rassisme hoofsaaklik van die Zoeloes af kom en tot baie kleiner mate van die ander swart groepe teenoor wit mense en bruin mense, maar bitter min vanaf die wit mense. Is dit dus regverdig om enige verdere aandag aan rassisme te skenk op die wyse waarop die woord en begrip tans misbruik word?